﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net PROGRAMUL LITURGIC ÎN SĂPTĂMÂNA 3 - 9 APRILIE 2017 Miercuri 5 aprilie: LITURGHIA DARURILOR MAI INAINTE SFINTITE 6 00 PM Vineri 7 aprilie: TAINA SFANTULUI MASLU 6 00 PM Sâmbătă 8 aprilie: Utrenie, Sfânta Liturghie și Parastas 8 30 AM Duminică 9 aprilie: DUMINICA FLORIILOR Utrenie și Sfânta Liturghie 8 30 AM Preot Paroh Marius DanielmDumitrescu EVANGHELIA DIN DUMINICA A CINCEA DIN POST n vremea aceea Iisus a luat la Sine iarăşi pe cei doisprezece şi a început să le spună cele ce aveau să I se întâmple: Iată, ne suim la Ierusalim şi Fiul Omului va fi predat arhiereilor şi cărturarilor; Îl vor osândi la moarte şi- L vor da în mâna păgânilor; Îl vor batjocori, şi- L vor scuipa, şi- L vor biciui şi- L vor omorî, dar după trei zile va învia Şi au venit la El Iacov şi Ioan, fiii lui Zevedeu, zicându- I: Învăţătorule, voim să ne faci ceea ce vom cere de la Tine Iar El le- a zis: Ce voiţi să vă fac? Iar ei I- au zis: Dă- ne nouă să şedem unul de- a dreapta Ta şi altul de- a stânga Ta, întru slava Ta Dar Iisus le-a răspuns: Nu ştiţi ce cereţi! Puteţi să beţi paharul pe care îl beau Eu sau să vă botezaţi cu botezul cu care Mă botez Eu? Iar ei I- au zis: Putem Şi Iisus le- a zis: Paharul pe care Eu îl beau îl veţi bea şi cu botezul cu care Mă botez vă veţi boteza, dar a şedea de- a dreapta Mea sau de- a stânga Mea nu este al Meu a da, ci celor pentru care s- a pregătit Şi, auzind, cei zece au început a se mânia pe Iacov şi pe Ioan Atunci Iisus, chemându- i la Sine, le-a zis: Ştiţi că cei ce se socotesc cârmuitori ai neamurilor domnesc peste ele şi cei mai mari ai lor le stăpânesc Dar între voi nu trebuie să fie aşa, ci care va vrea să fie mare între voi, să fie slujitor al vostru; şi care va vrea să fie întâi între voi, să fie slugă tuturor Că şi Fiul Omului n-a venit ca să I se slujească, ci ca El să slujească şi să- Şi dea sufletul răscumpărare pentru mulţi (Marcu 10, 32 - 45) Ortodoxia: ideologie sau terapie? Teologia ortodoxă este glasul, cuvântul Bisericii Ortodoxe Cu toate acestea, nici teologia ortodoxă, nici Biserica Ortodoxă nu reprezintă o ideologie, ci terapie, altfel spus, Biserica este un spital duhovnicesc, iar teologia ortodoxă - însăşi descoperirea şi cunoaşterea lui Dumnezeu - cea care deţine ştiinţa tămăduirii omului 1 Termenul Ortodoxie Cuvântul Ortodoxie are două înţelesuri: pe de o parte, dreapta învăţătură despre Dumnezeu şi despre toate adevărurile privitoare la om şi mântuirea acestuia, iar pe de alta, dreapta slăvire adusă Dumnezeului Celui în Treime Intre aceste două înţelesuri există o foarte strânsă legătură Pentru a-I putea aduce lui Dumnezeu adevărată slăvire, trebuie să cunoaştem Cine este acest Dumnezeu Dacă avem, de pildă, impresia că nu este Unul în Treime şi Dumnezeu personal, ci o idee abstractă sau o forţă nevăzută care guvernează totul, atunci şi închinarea noastră se va îndrepta către un astfel de „dumnezeu" abstract Iar cum un astfel de „dumnezeu" impersonal în realitate nici nu există, şi închinarea pe care i-o aducem este, la rândul ei, abstractă, nu are un caracter personal In Omilia sa la Schimbarea la Faţă a Domnului, Sfântul Ioan Damaschin arată că numai ortodocşii ţin cu adevărat praznicele şi sărbătorile, de vreme ce sărbătoarea se află într-o strânsă legătură cu adevărul dogmatic: „Cine are sărbători şi praznice? Cine are desfătare şi veselie, dacă nu cei ce se tem de Domnul şi se închină Sfintei Treimi?" Iar în continuare spune: „Toată bucuria şi veselia praznicelor a noastră este (adică a ortodocşilor) Pentru noi a gătit Hristos sărbătorile; căci nu este cu putinţă celor necinstitori să se bucure " Ale creştinilor sunt bucuria şi veselia praznicelor, şi, desigur, ale celor cu adevărat credincioşi, nu ale necinstitorilor De vreme ce închinarea adusă lui Dumnezeu este strâns legată de învăţătura despre El, Sfinţii Părinţi s-au luptat să păzească mărturisirea credinţei Când credinţa se strâmbă, se strâmbă şi lucrarea mântuirii Când credinţa se perverteşte, se pervertesc şi dragostea, nădejdea şi toate celelalte virtuţi evanghelice Potrivit Sfântului Maxim Mărturisitorul, credinţa în Hristos naşte frica, frica -înfrânarea, înfrânarea atotcuprinzătoare odrăsleşte virtuţile: nădejdea, răbdarea şi îndelunga-răbdare, nădejdea în Dumnezeu naşte nepătimirea, iar nepătimirea, dragostea Astfel, putem vedea în chip lămurit că, odată pervertită credinţa, se pervertesc toate celelalte virtuţi, iar omul nu mai poate dobândi adevărata nepătimire şi dragoste Sfântul Maxim îndeamnă: „Să păzim marele şi primul nostru leac spre mântuire, adică moştenirea cea bună a credinţei " „Cel ce are credinţă nefalsificată în Hristos, acela are în el însumate toate harismele Dumnezeieşti", spune Sfântul Maxim In credinţa ortodoxă, buna cinstire nu stă în cuvinte, ci în însăşi viaţa omului: „Pentru noi, buna cinstire (credinţa) nu stă în cuvinte, ci în fapte", potrivit Sfântului Grigorie Teologul Statornicia noastră în credinţa ortodoxă ne dă putinţa de a ne mântui Dezvoltând această temă, putem spune că poruncile lui Hristos ne arată felul firesc şi desăvârşit al vieţuirii Când doctorul îi prescrie celui bolnav un tratament, are în vedere starea omului sănătos la care vrea să-l aducă pe pacient Tot astfel lucrează şi poruncile lui Hristos Credinţa ortodoxă ne arată calea tămăduirii pentru a afla sănătatea duhovnicească, odată cu care vom ajunge şi la adevărata închinare adusă lui Dumnezeu Când credinţa se perverteşte, se pervertesc deopotrivă modul şi metoda terapiei Vedem aceasta în cadrul diferitelor religii şi confesiuni creştine Astfel, deosebirea dintre Ortodoxie şi celelalte confesiuni sau religii priveşte îndeosebi această problematică a tămăduirii omului Ortodoxia are un sistem terapeutic desăvârşit Cunoaşte starea sănătăţii omului, vede în chip lămurit rănile sale şi recomandă tratamentul cel mai potrivit Aşadar, odată cu pervertirea credinţei, şi terapia, tămăduirea omului intră pe un făgaş greşit, încât omul nu mai are putinţa de a se vindeca şi a dobândi adevărata legătură şi părtăşie cu Dumnezeu 2 Sfinţii Părinţi Sfinţii Părinţi ne arată şi ne lămuresc această cale a tămăduirii Şi luptele pentru credinţă s-au dus, în fapt, pentru păstrarea „metodei" de vindecare, altfel spus, a metodei prin care omul comunică cu Dumnezeu în aceasta socotesc că este de aflat marea valoare a scrierilor patristice In vremurile mai vechi era răspândit îndemnul: „Inapoi la Părinţi!" De vreme ce, călăuzindu-se după logica sa omenească, omul nu a izbândit nimic, a conştientizat faptul că are trebuinţă de întoarcerea la Sfinţii Părinţi Cuprins însă, mai apoi, de îndoială în legătură cu această „deviză", în sensul că ea ar vădi o anumită „înapoiere", a înlocuit-o cu o alta: „Inainte, alături de Părinţi!" Totuşi, nici aceasta nu exprimă în chip desăvârşit adevărul Bisericii Indemnul „Inapoi la Părinţi!" nu este corect, deoarece Sfinţii Părinţi sunt fiii Bisericii Ca unii ce au ajuns să se împărtăşească de luminare şi îndumnezeite, au exprimat apoi experienţa Bisericii Astfel, Biserica este cea care îi naşte şi îi formează pe Părinţi, nu invers De aceea, există şi astăzi oameni care s-au învrednicit să ajungă la luminare şi îndum- nezeire şi care pot vorbi despre problemele ce îl preocupă pe omul contemporan Fiecare epocă patristică este una bisericească sau, mai bine spus, este viaţă bisericească Totodată, îndemnul „înainte, alături de Părinţi!" vădeşte mândrie şi, de asemenea, primejdia ca scrierile Sfinţilor Părinţi să fie tâlcuite de oameni care nu au dobândit prefacerea cea duhovnicească (transfigurarea), aşa încât teologia şi viaţa patristică ar putea deveni speculaţie raţională şi improvizaţie Drept este să facem ascultare de Părinţii îndumnezeiţi, care există şi astăzi, de adevăraţii purtători ai Adevărului Revelat ce se păstrează în sânul Bisericii Astăzi, din păcate, suntem martorii unui proces de transformare a Ortodoxiei în ideologie Mari adevăruri despre viaţă au devenit simple idei între multe altele, aşa încât creştinismul ni se înfăţişează ca fiind lipsit de orice izbândă, neputincios a răspunde cerinţelor epocii noastre Poporul ortodox, dăruit cu o simţire ortodoxă, se scârbeşte de o astfel de viziune ideologică, ce nu are nici o legătură cu viaţa Mulţi nu văd în Părinţi organisme vii, ci scrieri învechite, „de muzeu", fapt pentru care au şi ajuns la un studiu şi o abordare a Părinţilor dintr-o perspectivă sentimentală sau scolastică Deşi sunt următori modelului apusean de cugetare şi de vieţuire, îi studiază şi pe Sfinţii Părinţi Hristos a spus însă: „Nici nu pun oamenii vin nou în burdufuri vechi; ( ) ci pun vin nou în burdufuri noi" (Matei 9:17) Este de trebuinţă schimbarea întregii gândiri şi mentalităţi pentru a putea gusta din vinul cel nou al creştinismului Această schimbare se numeşte pocăinţă, schimbarea minţii Cu o mentalitate raţionalistă, cu o dispoziţie sentimentală, acţiuni neortodoxe şi practici cu totul nebisericeşti, nu poate pătrunde cineva în duhul Sfinţilor Părinţi Pocăinţa adâncă, nu de suprafaţă, este cea care ne va curăţi de orice lucru vechi şi ne va izbăvi de stricăciunea vieţii de după cădere, adică de toate înşelăciunile omului căzut Cărţile Sfinţilor Părinţi, precum şi cele ale Noului Testament, trebuie văzute drept scrieri terapeutice, care îl tămăduiesc pe om, precum şi roade ale terapiei, iar nu mijloace „de paradă", prin care să-i impresionăm pe cei din jur, afişând noutatea şi moda Schimbarea noastră în sânul Bisericii Ortodoxe va aduce cu sine ortodoxia credinţei şi a vieţii noastre şi ne va tămădui, astfel încât să-I putem aduce lui Dumnezeu adevărată închinare + Hierotheos Vlachos